د شام په سرحدي ښار کوباني کې جگړه روانه ده
کوبانی کې جنگ د هغه کوششونو برخه ده چې ښار د اسلامک سټیټ یا د امارت اسلامي منگولو ته غورځیدو مخه ونیسي. ښار دا وخت د کرد جنگیالو په ولکه کې دی
د شام په شمالي سرحدي ښار کوباني کې جنگ روان دی او د نهې په ورځ جنگی جټ جهازونو په ښار پروازونه کول او ښار نه د گوله بارۍ اوازونه اوریدی کیدل. د پولې پورې غاړه ترکي کې لگول شوي د کیمرو تصویرونو ښودل چې د امریکا ائتلافي ځواکونو د اسلامک سټیټ خلاف تازه هوائي بمباري کړې ده. نړي وال ائتلاف د تیرې یوې میاشتې راهسې شام کې د اسلامک سټیټ خلاف هوائي حملې کوي. د کوباني د جنگ یو وډیو یو جټ جهاز ښائي چې تیریږي، بیا چاودنه اوریدل کیږي او ددې ورسته د گور لوگې د اسمان په لورې پورته شي. کوبانی کې جنگ د هغه کوششونو برخه ده چې ښار د اسلامک سټیټ یا د امارت اسلامي منگولو ته غورځیدو مخه ونیسي. ښار دا وخت د کرد جنگیالو په ولکه کې دی. کرد جنگیالي طمعه لري چې عراق نه به ورسره پیش مرگه جنگیالي هم شامل شي. ائتلافي ځواکونو عراق کې هم د اسلامک سټیټ خلاف کاروائي کړې ده چې د سني وسله والې ډلې پرضد د عراقي ځواکونو مرسته وکړی شي. اسلامک سټیټ د جولائي او اگست د میاشت راهسې شمالي او غربي عراق کې په پراخه کچه سیمو قبضه کړې ده. بل لوري ته د جرمني ښار برلن کې نن د نهې په ورځ د ۴٠ هیوادونو خارجه وزیران او نور استازي غونډه کوي. غونډه کې به د شام گاونډي هیوادونو د مرستې په موضوع غور کولی شي دا وخت ورته په لکونو د شام مهاجرین ور روان دي. ملگرو ملتونو شام نه د ٣٠ لکو نه زیات مهاجرینو نوم لیکنه کړې ده. د شام مهاجرینو ترکې، لبنان، اردن، عراق او مصر کې پناه اخیستې ده. د مهاجرینو د مرستې د پاره ملگرو ملتونو د لکونو ډالرو د امداد غوښتنه کړې ده